**USMERNENIE POSTUPU ŽIADATEĽOV PRI OBSTARÁVANÍ TOVAROV, STAVEBNÝCH PRÁC A SLUŽIEB**

V zmysle zákona č. 58/2011 Z. z., ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), majú s účinnosťou od ***1. apríla 2011*** všetci žiadatelia v rámci OPRH povinnosť postupovať pri obstarávaní tovarov, stavebných prác alebo služieb podľa zákona.

Povinnosť postupovať v zmysle zákona má:

* 1. verejný obstarávateľ (§6);
  2. obstarávateľ (§8);
  3. osoba povinná obstarávať v zmysle §7.

***Osobou, povinnou obstarávať v zmysle §7 zákona*** je osoba, na ktorú sa vzťahuje jeden z týchto prípadov:

* ak žiadateľovi, ktorý nie je verejný obstarávateľ ani obstarávateľ budú poskytnuté finančné prostriedky na dodanie tovaru, na uskutočnenie stavebných prác alebo na poskytnutie služieb, je osoba, ktorá nie je verejný obstarávateľ ani obstarávateľ povinná pri použití týchto finančných prostriedkov postupovať ako ***obstarávateľ*** **(**§8 zákona**)** podľa zákona; predpokladaná hodnota zákazky uvedená v §4 zákona sa určuje (za účelom zistenia postupu obstarania) podľa výšky takto poskytnutých prostriedkov.
* ak žiadateľovi, ktorý je iný verejný obstarávateľ alebo obstarávateľ budú poskytnuté finančné prostriedky na dodanie tovaru, na uskutočnenie stavebných prác alebo na poskytnutie služieb, je iný verejný obstarávateľ alebo obstarávateľ povinný pri použití týchto finančných prostriedkov postupovať ako ***verejný******obstarávateľ*** (§6 zákona) podľa zákona.

**V rámci OPRH:**

* ***verejným obstarávateľom*** je žiadateľ v prípade opatrení č. 3.2 Podpora a rozvoj nových trhov a 5.1 Technická pomoc,
* ***osoba povinná obstarávať v zmysle §7 zákona ako obstarávateľ*** je žiadateľv prípade opatrení č. 2.1 Investície do akvakultúry a 2.2Investície do spracovania a uvádzania na trh,
* ***poskytnutými finančnými prostriedkami*** je žiadateľovi poskytnutý nenávratný finančný príspevok (ďalej len „NFP“),
* ***predpokladaná hodnota zákazky*,** je hodnota zákazky určenápostupom v zmysle §5 zákona,
* žiadateľ určí postup obstarania, t.j. podľa zákona alebo podľa príručky, na základe predpokladu, že mu NFP bude poskytnutý vo výške, ktorú požaduje podľa údajov uvedených v jeho žiadosti o NFP,
* v závislosti od predpokladanej hodnoty zákazky (§4 zákona):

1. **Nadlimitná zákazka** je, ak predpokladaná hodnota zákazky sa rovná alebo je vyššia ako:
   1. ***125 000 EUR***, ak ide o zákazku na dodanie tovaru alebo zákazku na poskytnutie služby zadávanú verejným obstarávateľom,
   2. ***387 000 EUR***, ak ide o zákazku na dodanie tovaru alebo o zákazku na poskytnutie služby zadávanú obstarávateľom,
   3. ***4 845 000 EUR***, ak ide o zákazku na uskutočnenie stavebných prác (zadávanú obstarávateľom alebo verejným obstarávateľom).
2. **Podlimitná zákazka** je, ak predpokladaná hodnota zákazky je nižšia ako finančný limit uvedený v odseku 1 a súčasne rovnaká alebo vyššia ako:
   1. ***40 000 EUR***, ak ide o zákazku na dodanie tovaru alebo o zákazku na poskytnutie služby zadávanú verejným obstarávateľom,
   2. ***200 000 EUR***, ak ide o zákazku na uskutočnenie stavebných prác zadávanú verejnýmobstarávateľom.
3. **Podprahová zákazka** je, ak predpokladaná hodnota zákazky je nižšia ako finančný limit uvedený v odseku 2 a súčasne rovnaká alebo vyššia ako:
   1. ***10 000 EUR***, ak ide o zákazku na dodanie tovaru alebo o zákazku na poskytnutie služby zadávanú verejným obstarávateľom,
   2. ***20 000 EUR***, ak ide o zákazku na uskutočnenie stavebných prác zadávanú verejným obstarávateľom.
4. **Zákazka s nízkou hodnotou** je, ak predpokladaná hodnota zákazky *je* nižšia ako finančný limit uvedený v odseku 3 písm. a) a b) v priebehu kalendárneho roka alebo počas platnosti zmluvy, ak sa zmluva uzaviera na dlhšie obdobie ako jeden kalendárny rok, ak ide o zákazku zadávanú verejným obstarávateľom.

* ***žiadatelia sú povinní uzatvárať zmluvy alebo rámcové dohody s dodávateľmi tovarov, stavebných prác alebo služieb výlučne v písomnej forme*.**

**Zadávanie zákaziek verejným obstarávaním**

Ak je žiadateľ povinný zadávať zákazky niektorým z postupov verejného obstarávania (§24 zákona):

- musí ho realizovať ***prostredníctvom odborne spôsobilej osoby pre verejné obstarávanie*** (s výnimkou prípadov ustanovených v zákone), zoznam odborne spôsobilých osôb pre verejné obstarávanie sa nachádza na internetovej stránke Úradu pre verejné obstarávanie [www.uvo.gov.sk](http://www.uvo.gov.sk), (§116 zákona),

* v závislosti na použitej metóde a postupe verejného obstarávania je povinný ***vypracovať kompletnú dokumentáciu***, vzťahujúcu sa na verejné obstarávanie (tvorí súčasť povinných príloh v rámci ŽoNFP).

**Zadávanie zákazky s nízkou hodnotou** (§102 zákona)

Pri zákazke s nízkou hodnotou, ak je jej hodnota ***nižšia ako******1 000 EUR bez DPH*** môže byť zadanie vykonané bez realizácie prieskumu trhu avšak len v prípade, že ide o hodnotu zákazky na dodanie tovaru, uskutočnenia stavebných prác alebo poskytnutie služby v priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok.

Pri zákazke s nízkou hodnotou, ak je jej hodnota ***vyššia ako 1 000 EUR bez DPH***, sa výber uchádzača uskutočňuje na základe informácií o predmete zákazky získanej prieskumom trhu. Prieskum trhu sa uskutočňuje najmä prostredníctvom:

1. elektronických zariadení (internetový prieskum, telefonický prieskum),
2. osobného prieskumu,
3. získania ponúk v písomnej forme od subjektov.

Prieskum sa uskutočňuje v min. 3 subjektoch. O vykonaní prieskumu trhu sa vyhotovuje záznam o vykonaní prieskumu trhu.

**Zadávanie zákazky podľa postupu v príručke**

Ak žiadateľovi,ktorý ***je podľa §7 zákona povinný postupovať ako*** ***obstarávateľ***, je poskytnutá z predpokladanej hodnoty zákazky suma menšia ako ***387 000 EUR*** na dodanie tovaru alebo na poskytnutie služby alebo suma menšia ako ***4 845 000 EUR*** na uskutočnenie stavebných prác, nepostupuje pri zadávaní zákazky podľa zákona.

Takýto žiadateľ postupuje v zmysle Usmernenia postupu žiadateľov pri obstarávaní tovarov, stavebných prác a služieb, uvedeného v rámci písm. a) až i) v časti B) kapitoly 4 Metodickej príručky pre žiadateľa o poskytnutie nenávratného finančného príspevku, verzia 5.0 (ďalej len „príručka“), pričom za oprávnené výdavky sa v tomto prípade považuje predpokladaná hodnota zákazky.

**Príklad:** Predpokladaná hodnota zákazky na dodanie tovaru, vypočítaná podľa §5 zákona je 500 000 EUR. Žiadateľ, ako stredný podnik, bude žiadať 50% z celkových oprávnených výdavkov a bude mu poskytnutých 250 000 EUR, čo je menej ako 387 000 EUR (finančný limit pre nadlimitnú zákazku na dodanie tovaru ak ide o zákazku na dodanie tovaru zadávanú obstarávateľom). Pri zadávaní tejto zákazky bude žiadateľ postupovať v zmysle usmernenia v príručke, nie podľa zákona.

**Postupy zadávania zákaziek, ktoré boli vyhlásené alebo preukázateľne začaté do 31. marca 2011, sa dokončia podľa predpisov účinných do 31. marca 2011**.

Na preukázanie uvedenej požiadavky v prípade žiadateľov, ktorí budú pri obstarávaní tovarov, stavebných prác alebo služieb postupovať podľa príručky, bude PPA vyžadovať predloženie niektorého z nasledujúcich dokladov:

* elektronické oslovenie dodávateľov na predloženie cenových ponúk (postačuje vytlačená e-mailová správa žiadateľa zaslaná dodávateľom s dátumom zaslania do 31.03.2011),
* kópia písomnej žiadosti na predloženie cenových ponúk zaslanej dodávateľom a kópia potvrdenia pošty alebo kuriéra alebo kópia príslušnej strany knihy odoslanej pošty žiadateľa, s dátumom odoslania žiadosti do 31.03.2011,

- potvrdenie dodávateľa o prevzatí písomnej žiadosti o predloženie cenových ponúk, ak bola doručená osobne (postačuje dodávateľom potvrdené prevzatie na kópii žiadosti, s vyznačeným dátumom prevzatia).

**Ak SORO (PPA) zistí porušenie pravidiel a postupov verejného obstarávania alebo tohto usmernenia, môže vyzvať prijímateľa na vrátenie poskytnutého príspevku alebo jeho časti na predmet zákazky, pričom postupuje v súlade so zákonom č. 528/2008 Z. z. o pomoci a podpore poskytovanej z fondov ES v znení neskorších predpisov.**